Eddie Albert

Eddie Albert, oikealta nimeltään Edward Albert Heimberger, (22. huhtikuuta 1906 – 26. toukokuuta 2005) oli suosittu yhdysvaltalainen teatteri- ja elokuvanäyttelijä, luomuviljelijä, ympäristönsuojelija ja hyväntekeväisyyden harrastaja. Hänet nimettiin Oscar-ehdokkaaksi 1954 roolisuorituksestaan elokuvassa Loma Roomassa (1953). 

Eddie Albertilla on tähti Hollywoodin Walk of Famella osoitteessa 6441 Hollywood Boulevard.

 Varhaisnuoruus 
Eddie Albert syntyi saksalaiseen siirtolaisperheeseen 22. huhtikuuta 1906 Rock Islandissa Illinoisissa ja sai syntymässä nimen Edward Albert Heimberger. Eddie oli vanhin Julia ja Frank Heimbergerin viidestä lapsesta. Hänen isänsä oli kiinteistökauppias ja äitinsä kotiäiti.

Albertin ollessa vain vuoden ikäinen perhe muutti Minneapolisiin Minnesotaan. Elämä uudessa ympäristössä oli aluksi vaikeata, ja hän joutui ensimmäisiin töihinsä lehdenjakajaksi jo kuusivuotiaana. Ensimmäisen maailmansodan sytyttyä Albertia kiusattiin saksalaisen syntyperänsä vuoksi koulussa. 14-vuotiaana hän pääsi high schooliin, jossa liittyi koulun näytelmäkerhoon. Näyttelemisen ohella lukeminen oli hänelle mieluinen harrastus – kaikkea filosofiasta tieteisiin. High schoolin jälkeen Albert meni Minnesotan yliopistoon, jossa erikoistui kaupallisiin aineisiin. Suunnitelmat liikemiesurasta kaatuivat kuitenkin vuoden 1929 suuren pörssiromahduksen vuoksi. Tämän jälkeen Albert teki elääkseen useita vaihtelevia töitä, kuten lauloi, esiintyi trapetsitaiteilijana, kauppasi vakuutuksia ja esiintyi yökerhossa. 

Albert pudotti nimestään loppuosan Heimberger, koska se poikkeuksetta väännettiin muotoon ”Hamburger”, ja otti virallisesti nimen Eddie Albert. Vuonna 1933 hän muutti New Yorkiin, jossa pääsi mukaan toiseksi isännäksi suosittuun radiolähetykseen The Honeymooners – Grace and Eddie Show, jota tehtiin kolme vuotta. Albert oli hyvin suosittu radiossa, minkä vuoksi Warner Brothers tarjosi hänelle sopimusta vuonna 1936.

 Näyttelijänura 

Eddie Albertin näyttelijänura ulottui seitsemälle vuosikymmenelle. 1930-luvulla hän näytteli teatterissa Broadwaylla, ja jo 1936 hän esiintyi televisiossa RCA:n ensimmäisessä televisiolähetyksessä. Albert teki ensiesiintymisensä valkokankaalla vuoden 1938 Hollywood-versiossa Broadway-näytelmästä Brother Rat, jossa näyttelivät myös Ronald Reagan ja Jane Wyman. 

1950-luvulla hän esiintyi useissa Hollywood-tuotannoissa muun muassa Lucille Ballin ja Dean Martinin rinnalla. Albert sai yleensä näkyviä sivurooleja, joissa hän esitti sankarin tai pääosanäyttelijän parasta kaveria, kuten vuoden 1953 menestyselokuvassa Loma Roomassa yhdessä Gregory Peckin ja Audrey Hepburnin kanssa. 

1960-luvulla Albert siirtyi televisioon, jossa näytteli sarjassa Green Acres. 1971 hän vieraili murhaajana kenraali Hollisterin roolissa televisiosarjassa Columbo (episodi "Dead Weight"). 1980-luvulla hänet nähtiin Carlton Travisin roolissa televisiosarjassa Viinitila Falcon Crest, jossa hänen vastanäyttelijänään oli jälleen Jane Wyman. 

Albertin viimeinen osa valkokankaalla oli hallituksen puheenjohtajan rooli elokuvassa Johtokunta (1985), jossa näytteli myös Danny DeVito.

 Yksityiselämä 

Toisen maailmansodan aikana Eddie Albert palveli luutnanttina Yhdysvaltain merivoimissa Tyynellämerellä. Hän kunnostautui Tarawan taistelussa vuonna 1943 pelastamalla useita haavoittuneita tulen alta, mistä hänet palkittiin pronssitähdellä.

Albert oli naimisissa näyttelijä María Marguerita Guadalupe Boldao y Castilla O’Donnellin kanssa vuodesta 1945 tämän kuolemaan (1985) saakka. Viimeisinä vuosinaan Albert kärsi Alzheimerin taudista, vaikka olikin toimintakykyinen loppuun saakka. Hän kuoli keuhkokuumeeseen 99-vuotiaana Kalifornian kodissaan Pacific Palisadesissa 26. toukokuuta 2005. Hänen poikansa Edward Albert, joka oli muusikko, laulaja ja linkvisti, kuoli 55-vuotiaana vain vuosi isäänsä myöhemmin. Eddie Albertilla oli myös ottotytär Maria Albert Zucht, joka hoiti isänsä liikeasioita.

 Filmografia 

Toverit pulassa (Brother Rat, 1938)
Zorina tanssii (On Your Toes, 1939)
Onnen sävel (Four Wives, 1939)
Brother Rat and a Baby (1940)
An Angel from Texas (1940)
My Love Came Back (1940)
Reuter tiedottaa (A Dispatch from Reuters, 1940)
The Great Mr. Nobody (1941)
Kaikkien aikojen isä (Four Mothers, 1941)
Vaunut vierivät yössä (The Wagons Roll at Night, 1941)
Thieves Fall Out (1941)
Sumusta valoon (Out of the Fog, 1941)
Treat 'Em Rough (1942)
Kotkien laivue (Eagle Squadron, 1942)
Lady Bodyguard (1943)
Ladies' Day (1943)
Bombardier (1943)
Screen Snapshots: Hollywood in Uniform (1943) (lyhytelokuva)
Strange Voyage (1946)
Rendezvous with Annie (1946)
Riitapukarit (The Perfect Marriage, 1947)
Hit Parade of 1947 (1947)
Virran viemä (Smash-Up: The Story of a Woman, 1947)
Myrskyjen sävel (Time Out of Mind, 1947)
Voittamaton urho (Unconquered, 1947)
Keikari lähtee länteen (The Dude Goes West, 1948)
Kuudesti kihloissa (You Gotta Stay Happy, 1948)
Menkää naimisiin, tytöt! (Every Girl Should Be Married, 1948) (kameorooli)
Hassu myyjätär (The Fuller Brush Girl, 1950)
Laivaston nerot (You're in the Navy Now, 1951)
Tapaamme Miamissa (Meet Me After the Show, 1951)
Actors and Sin (1952)
Viattomuuden kasvot (Carrie, 1952)
Loma Roomassa (Roman Holiday, 1953)
Las Vegasin uhkapelurit (The Girl Rush, 1955)
Oklahoma (Oklahoma!, 1955)
Itken vasta huomenna (I'll Cry Tomorrow, 1955)
Operation Teahouse (1956) (lyhytelokuva)
Helvetti 1944 (Attack!, 1956)
Elokuun teehuone (The Teahouse of the August Moon', 1956)Ja aurinko nousee (The Sun Also Rises, 1957)Arpinaama (The Joker Is Wild, 1957)Salatehtävä Pariisissa (Orders to Kill, 1958)Taivaan juuret (The Roots of Heaven, 1958)Kuuban Asekauppiaat (The Gun Runners, 1958)Rakkaus voittaa kaiken (Beloved Infidel, 1959)Nuoria lääkäreitä (The Young Doctors, 1961)Rakkaus on valttia (Madison Avenue, 1962)Atlantin valli murtuu (The Longest Day, 1962)Näin huiputetaan aviomiestä (Who's Got the Action?, 1962)Virginialainen (1962, tv-sarja)The Two Little Bears (1963)Valkoisten hevosten ihme (Miracle of the White Stallions, 1963)Armoton vihollinen (Captain Newman, M.D., 1963)Ilojen yö (The Party's Over, 1965)Napoleon Solo (1965, tv-sarja)7 naista (7 Women, 1966)Columbo (1971, tv-sarja)Sydäntenmurskaaja (The Heartbreak Kid, 1972)Luunmurskaajat (The Longest Yard, 1974)McQ – asekettu (McQ, 1974)Kuuma saalis (The Take, 1974)Pako taikavuorelle (Escape to Witch Mountain, 1975)The Devil's Rain (1975)C.A.S.H. – naurukaasua (Whiffs, 1975)Hintaan mihin hyvänsä (Hustle, 1975)Täydellä kaasulla (Moving Violation, 1976)Birch Interval (1977)The Border U.S.A. (The Border, 1979)Airport 1980 (1979)Superkeikka (How to Beat the High Co$t of Living, 1980)Rikas, rakas (Foolin' Around, 1980)Yesterday (1981)Take This Job and Shove It (1981)Goliath Awaits (1981, tv-elokuva)Armoton valtapeli (The Act, 1982)Bravo, Giorgio (Yes, Giorgio, 1982)Lemmenlaiva (Love Boat, 1983, tv-sarja)Salainen siirto (Dreamscape, 1984)Lääkäriopisto (Stitches, 1985)Johtokunta (Head Office, 1985)Enkeli maantiellä (1986)Turnaround (1987)Viinitila Falcon Crest (Falcon Crest, 1987, tv-sarja)Murhasta tuli totta (Murder She Wrote, 1988, tv-sarja)
Brenda Starr (1989)
Ensimmäinen leffa (The Big Picture, 1989) (cameorooli)
Kolkyt ja risat (Thirtysomething, 1989, tv-sarja)
General Hospital (1993, tv-sarja)
Headless! (1994, lyhytelokuva)
Death Valley Memories (1994, dokumentti) (lukija)

 Aiheesta muualla 


Luokka:Yhdysvaltalaiset elokuvanäyttelijät
Luokka:Yhdysvaltalaiset teatterinäyttelijät
Luokka:Hollywood Walk of Fame
Luokka:Vuonna 1906 syntyneet
Luokka:Vuonna 2005 kuolleet
Luokka:Yhdysvaltalaiset ympäristöaktivistit